open-index/open-wikipedia-markdown huggingface dataset:
עזר

**עֵזֶר** (או **גבעת עֵזֶר**) הוא יישוב כפרי קהילתי באזור הדרום בין אשדוד ואשקלון, השייך למועצה אזורית באר טוביה. מקור השם "עזר" בפסוק בספר נחמיה: .

## היסטוריה
היישוב הוקם בשנת 1966 כמרכז כפרי למושבים מסביב. באפריל 1967 פורסם שהמרכז בשלבי בנייה של 20 בתים ראשונים. היישוב היה קטן מאוד ובבחירות לכנסת ה-12 בשנת 1988 היה במקום רק אדם אחד בעל זכות בחירה. בשנת 1990 הורחב היישוב והפך ליישוב קהילתי. היישוב, הנקרא בפי התושבים "גבעת עזר",  נבנה על פני גבעה טבעית ומוקף במרביתו בשטחי אדמה, שחלקם משמשים לחקלאות (גידולי שדה, פרדסים, רפתות, ולולים). מרבית האדמות המקיפות את היישוב נמצאות בבעלות אנשי מושבי העובדים שהוקמו בתחילת שנות ה-50, בהם אמונים, גבעתי, בית עזרא ושדה עוזיהו. בעבר היה היישוב מוקף פרדסים ושדות חורש טבעי, אך אלו נעקרו לצורך הרחבת היישוב ולצרכים אחרים. באזורי השטחים הפתוחים הניצבים על פני הגבעה הטבעית ביישוב, ניתן למצוא לעיתים שברי חרס וחלקי כדים, דבר המרמז ככל הנראה על תרבות מסוימת (ייתכן מוסלמית) שהתקיימה באזור או חנתה בו כתחנת מעבר.

באופיו, היישוב מקיים חיי קהילה שלווים המתבטאים בהימצאותם של מתקני דת, בהם מקווה טהרה ובית כנסת גדול ומפואר. ביישוב מרכזי תרבות וחינוך שונים, בהם גני ילדים, פארק ציבורי הכולל אמפיתיאטרון, מגרש החלקה ומגרש משחקים, וכן ספרייה צנועה ו"היכל פיס", שבו נערכים חוגים ואירועי תרבות והעשרה לנוער. כמו כן, במקום מגרש כדורגל מדשא סינתטי, מגרש טניס ומגרש כדורסל.

## קישורים חיצוניים
* עזר באתר מועצה אזורית באר טוביה

## הערות שוליים

קטגוריה:ישראל: יישובים קהילתיים
קטגוריה:יישובים במחוז המרכז
קטגוריה:יישובים שהוקמו ב-1966
קטגוריה:מועצה אזורית באר טוביה
קטגוריה:מרכזים אזוריים
קטגוריה:מישור החוף הדרומי: יישובים קהילתיים
כנות (מוסד חינוכי)

**כַּנּוֹת** הוא מוסד חינוכי באזור הדרום ליד גדרה ובני עי"ש. השייך למועצה האזורית באר טוביה. המוסד שייך לארגון נעמת ומשמש ככפר נוער.

מקור שם המוסד הוא “כנה” שפירושו שתיל מתחדש, השם ניתן לו משום אופי הכפר שעבר גלגולים ושינויים רבים ומתוך אמונה בערכי שורשיות וחדשנות.

## היסטוריה
אבן פינה למוסד הונחה באוגוסט 1951. המוסד נפתח באוקטובר 1952 עם כ-100 תלמידים, בשתי כיתות מכינות ושתי כיתות תיכון מטעם עליית הנוער, על ידי מועצת הפועלות של ההסתדרות הכללית, הודות לתרומה של "פיונרן פרויען" מארצות הברית. ב-3 בדצמבר 1952 התקיים טקס פתיחה רשמי בנוכחות בבה אידלסון, אברהם הרצפלד ומשה קול מעליית הנוער, בהובלת המנהלת הראשונה של בית הספר, אסתר פכהולץ.

בשנת הלימודים השנייה עלה מספר התלמידים ל-115. ב-2 באוגוסט 1955 התקיים טקס סיום של המחזור הראשון של בית הספר. דווח אז שכל הבוגרים מתכוונים להתגייס לנח"ל. בשנת 1956 הגיע מספר התלמידים בבית הספר לכ-150. מחזור ראשון לסיים ארבע שנות לימוד בבית הספר, סיים באוגוסט 1956. רוב הבוגרים הצטרפו לגרעין נח"ל בעין גב. ארבעה בוגרים פנו ללמוד בפקולטה לחקלאות ברחובות. בשנת 1958 הוסכם על הקמת כיתת יום ללא פנימיה בבית הספר.

## ראו גם
* בוגרי בית הספר החקלאי כנות - רשימת בוגרי המוסד החינוכי שנכתבו עליהם ערכים ב

## קישורים חיצוניים

* 

* 
*  בבה אידלסון בטקס הקמת כנות, יומני כרמל אוגוסט 1951 (התחלה 3:04)
*
*

## הערות שוליים

קטגוריה:יישובים שהוקמו ב-1952
קטגוריה:כפרי נוער
עריצה היא הלבנה

**עריצה היא הלבנה** (באנגלית: **The Moon Is a Harsh Mistress**) הוא ספר מדע בדיוני מאת רוברט היינלין שראה אור בשנת 1966. הספר מספר על מהפכה המתרחשת במושבה על הירח כנגד שלטון כדור הארץ, המשתמש בירח כבשדה תבואה. הספר זכה בפרס הוגו.

היינליין עצמו התייחס ל"עריצה היא הלבנה" (המתאר את יציאתה של קהילת תושבי הירח לעצמאות, באופן מקביל לזה של עצמאותה של ארצות הברית משלטונה של בריטניה) כאל ספרו הטוב ביותר, אך רבים רואים בספר "גר בארץ נכריה" את ספרו המעניין והמשפיע ביותר.

## עלילה
בספר, הירח משמש כמושבת עונשין אליה מוגלים אנרכיסטים, פושעים ומהפכנים. כדור הארץ, מנהל את הירח דרך ה**רשות** הכל-יכולה, מזניח את פיתוחו ושואב ממנו משאבים - בדמות מזון - מבלי להחזיר דבר. הרשות מנהיגה סדר, שבו החקלאים רק מפסידים, כי הרשות היא ספקית בלעדית של חומרי גלם, ומאידך היא קונה את התבואה במחירים קבועים, וההפרש הוא תמיד לרעת החקלאים.

המספר הוא מנואל גרסיה או'קלי דייוויס, צאצא מדור שלישי לגולים מכדור בארץ, טכנאי מחשבים גידם, אשר מגלה כי המחשב המרכזי של רשות הירח השנואה הפך לבעל מודעות עצמית. הוא קורא למחשב "מייק" (על שם מייקרופט הולמס, האח הבכור בסיפורי שרלוק הולמס), וזה מתעניין בעיקר בהומור האנושי.

לאחר שרשרת אירועים שתחילתה באספת מהפכנים, הופך המספר, מנואל, לדמות מרכזית בקשר נגד הרשות וכדור הארץ כולו. הוא, יחד עם מורהו הוותיק והאנרכיסט פרופ' ברנארדו דה לא פאז, ועם מהפכנית אחרת בשם וייאו (שם מלא: וייאומינג נוט), מתכנן איך להביא לירח, שתושביו קוראים לו "לוּנה" ("ירח" בלטינית) עצמאות מכדור הארץ. לשם כך הוא מגייס את "מייק", אשר שולט למעשה על כל דבר על הירח: על התקשורת, על התשתיות, ואפילו על המערכות במעונו של ראש הרשות (תושבי לונה מכנים אותו "הסוהר", אך תושבי כדור הארץ מכנים אותו "המגן").

בעזרתו של מייק ולאחר גיוס חברים נוספים לארגון המחתרתי, המוקם בחשאיות בלתי-ניתנת לחיקוי, מצליחים הקושרים לבצע הפיכה ולהפיל את רשות הירח. לאחר-מכן הם שולחים לכדור הארץ "הכרזת עצמאות", שהיא למעשה הכרזת העצמאות האמריקאית, וכשממשלות כדור הארץ מגיבות בפעולות מלחמה הם מטילים על כדור הארץ ספינות מטען עמוסות לעייפה בסלעים, אשר מתפקדות כמו מטאוריטים - עם כל התוצאות המתבקשות. בסופו של דבר ממשלות כדור הארץ נכנעות להפצצה הבלתי-פוסקת ומסכימות על עצמאותו של הירח.

## פרשנות
בספר זה, היינליין מביע באופן השלם ביותר את משנתו המדינית, שהיא למעשה הקצנה לוגית של דברי תומאס ג'פרסון והנרי דייוויד תורו. החברה על הירח היא חברה שנבנתה בתנאים של חוסר-שלטון, והיא מצליחה להתקיים בזכות מנגנון של משוב שלילי, שעיקרו הוא פשוט מאוד: מי שלא מסתגל במהירות לכללי המקום - מת. היינליין מצייר את התוצאות של "ברירה טבעית" שכזו כחברה שומרת חוק ומנומסת, אך יש לזכור, כי זו אינה התוצאה האפשרית היחידה של אנארכיה. בנוסף לכך, היינליין משלב בספר כהרגלו, את דעתו על מגוון דברים בעולמינו - לדוגמה: ביקורת נוקבת וארסית על הבירוקרטיה, ביקורת על "טמטום השכל האנושי" ודעות אקסצנטריות אופייניות כגון "בחברה מתוקנת צריכים להיות איזה שהם כללים נגד בעלי פה גדול".

## קישורים חיצוניים
* 
* "ותהי להם הלבנה לאבן, והחימר היה להם לחומר", גלעד סרי לוי על הספר "עריצה היא הלבנה"
* יעל סלע-שפירו, כור ההיתוך האמריקאי ב"עריצה היא הלבנה" באתר בלי פאניקה, 11 בספטמבר 2006

קטגוריה:ספרי מדע בדיוני קשה
קטגוריה:יצירות זוכות פרס הוגו לרומן הטוב ביותר
קטגוריה:ספרי רוברט היינליין
קטגוריה:ספרי 1966
קטגוריה:ספרי הוצאת עם עובד: מדע בדיוני
קטגוריה:הירח באמנות
פרשת ראה

[270px|ממוזער|שחזור של [בית המקדש המופיע במוזיאון מגדל דוד]]
**פָּרָשַׁת רְאֵה** היא פרשת השבוע הרביעית בספר דברים. לפי החלוקה לפרקים, היא מתחילה ב ומסתיימת ב.

בפרשה זו ממשיך משה לדבר עם ישראל ולהזהיר אותם לשמור את התורה, משה בעיצומו של הנאום השני והארוך בחומש דברים. בתחילת הפרשה משה אומר לעם שלפניהם שתי דרכים האחת קיום מצוות וברכה והאחרת קללה עם עזיבת המצוות. משה מצווה את העם שכאשר יכנסו לארץ יקיימו את מעמד הר גריזים והר עיבל ומצוות נוספות שיקיימו בארץ ישראל.

את פרשת ראה קוראים בין כ"ה באב לל' באב.

## תוכן הפרשה
הפרשה עוסקת בפירוט המצוות שיחייבו את עם ישראל אחרי הכניסה לארץ. אחרי פתיחה קצרה על האפשרות שניתנה לעם ישראל לבחור בין ברכה (קיום המצוות) וקללה (אי קיומן), מתחילה התורה בסקירת המצוות, סקירה שתימשך גם בפרשות הבאות:
*ציווי לערוך את מעמד הר גריזים והר עיבל, בו יכרתו עם ישראל ברית עם ה' על קיום המצוות המנויות בסמוך (עד פרשת כי תבוא) כתנאי להישארותם בארץ.
* השמדת העבודה הזרה מארץ ישראל
* ריכוז עבודת ה' במקום אחד שייבחר בעתיד, והעלאת הקרבנות והמעשרות לשם
* היתר אכילת "בשר תאווה" - בשר שנאכל לשם הנאה ולא למטרות דתיות - בכל מקום, ואיסור על אכילת הדם
* אזהרות מפני נביא שקר, מסית ומדיח; דיני עיר הנידחת
* פירוט החיות המותרות והאסורות באכילה וסימני הכשרות שלהן
* מצוות מעשר; מצוות שמיטת כספים; דיני עבד עברי
* שלוש רגלים ומצוות עלייה לרגל

## מבנה הפרשה
בפרשת ראה 126 פסוקים, אשר מאוגדים בחמש פרשיות פתוחות ועוד 15 סתומות. הפרשה מכילה ארבעה סדרים, כאשר הפרשה מתחילה באמצע סדר ומסתיימת בסוף סדר וזאת בניגוד לכך שהיא מתחילה באמצע פרק ומסתיימת באמצע פרק לפי החלוקה לפרקים.

## תאריכי הקריאה
השבת בה קוראים את פרשת ראה יכולה לחול בארבעה תאריכים שונים:
*שנת זשה ושנת בחה, שנת בשה ושנת גכה – כ"ה באב
*שנת השג ושנת זחג, שנת זשג ושנת בחג – כ"ז באב
*שנת החא, שנת השא ושנת זחא – כ"ט באב (ערב ראש חודש אלול)
*שנת הכז, שנת בשז ושנת גכז – ל' באב (ראש חודש אלול)

## הפטרה
ההפטרה המקורית של פרשת ראה, הקשורה לפרשת השבוע, היא ב ("הנה ימים באים") עד . ההפטרה היא נבואת פורענות של ירמיהו לנביאי השקר, והיא נבחרה כהפטרה בשל הדמיון לפרשת השבוע העוסקת בעונשו של נביא שקר. הפטרה זו מתועדת במשנה תורה לרמב"ם.

אולם, בכל הקהילות החל בתקופת הראשונים התקבל מנהג לקרוא בשבתות לאחר תשעה באב סדרה של הפטרות העוסקות בנבואות נחמה ונקראות שבע דנחמתא. לכן, אין קוראים את הפטרת הפרשה, ובמקומה קוראים את ההפטרה השלישית משבע דנחמתא. מפטירים בספר ישעיהו, מ ("עֲנִיָּה סֹעֲרָה") עד .

### בראש חודש ובערב ראש חודש
כאשר פרשת ראה נקראת בא' דראש חודש אלול היוצא בשבת וביום ראשון, נחלקו הראשונים אם הפטרת ראש חודש דוחה את הפטרות "שבע דנחמתא". האשכנזים מפטירים "השמים כסאי" במקום "ענייה סוערה", והספרדים מפטירים "ענייה סוערה". כאשר פרשת ראה נקראת בערב ראש חודש אלול (שחל בימים ראשון ושני), גם רוב האשכנזים מודים שהפטרת "מחר חודש" לא דוחה את הפטרות "שבע דנחמתא", וקוראים "עניה סוערה" כבכל שנה. אמנם, לפי מנהג פפד"מ, קוראים הפטרת מחר חודש במקום "ענייה סוערה", וכך נוהגים גם יהודי תימן. בשנים אלו נהוג להשלים את הפטרת "עניה סוערה" יחד עם הפטרת פרשת כי תצא ("רני עקרה"), הנמצאת ברצף אחד איתה בספר ישעיהו.

## קישורים חיצוניים

## הערות שוליים

*
ראה
אור הגנוז

**אוֹר הַגָּנוּז** הוא יישוב קהילתי חרדי באזור הצפון ליד העיר צפת השייך למועצה אזורית מרום הגליל.

## היסטוריה
היישוב הוקם בשנת 1989 על ידי קבוצת חוזרים בתשובה בסיוע ארגון אמנה. תושבי היישוב הם תלמידיו של הרב והמקובל מרדכי שיינברגר תושב ירושלים שבין החומות, שהוא חתנו ותלמידו של הרב יהודה צבי ברנדוויין, גיסו ואחד מממשיכי דרכו של הרב המקובל יהודה ליב אשלג.

שמו של היישוב לקוח מהקבלה בהקשר למדרש על גניזתו של האור הראשוני שנברא ביום הראשון על פי ספר בראשית.

ביישוב ישנם מוסדות חינוך כתלמוד תורה, ישיבה לחוזרים בתשובה, ואף מקווה אזורי. ביישוב קיים גם יקב באותו השם. בנוסף הקימו מספר תלמידים ביישוב את מכללת אילמה לריפוי טבעי בראשות הרב יובל אשרוב מתלמידיו של הרב שיינברגר.

## קישורים חיצוניים

* 
* אתר יקב "אור הגנוז"
* 
* 

## הערות שוליים

קטגוריה:ישראל: יישובים קהילתיים
קטגוריה:תנועת התשובה
קטגוריה:יישובים חרדיים בישראל
קטגוריה:הגליל העליון: יישובים
קטגוריה:יישובים שהוקמו ב-1989
יערה

[שמאל|250px|[מצודת טגארט "באסה" במרכז יערה|ממוזער]]
**יַעֲרָה** הוא מושב בגליל העליון המערבי, ליד שלומי, המשתייך למועצה אזורית מעלה יוסף. שמו של היישוב סמלי והוא מתייחס ליערות הגליל הסמוכים אליו.

## היסטוריה
המושב הוקם בשנת 1950 על אדמות הכפר ערב א-סמניה (ח'ירבת א-צואנה), על ידי עולים מתימן ככפר עבודה. במאי 1952 עזבו המתיישבים את המקום. לאחר שהמתיישבים הראשונים עזבו את המקום, התיישבו בו עולים מצפון אפריקה ובדואים תושבי הגליל. בכך היה יערה ליישוב הראשון במדינת ישראל שהוקם כיישוב מעורב, שתושביו בני עמים שונים. מאוחר יותר הצטרפו למושב עולים מארצות דוברות אנגלית.

בשנת 2006, במלחמת לבנון השנייה, נפגע היישוב ממתקפת טילים, ואחד התושבים, נוצרי בן 84, במקור מעקורי איקרית, נהרג מפגיעת פצצת מרגמה של החזבאללה.

ביערה נמצא בניין משטרה מנדטורי (משטרת באסה) שנבנה בסוף שנות ה-30 של המאה ה-20 כחלק מתוכנית כוללת לפריסת מצודות בגבול הצפון – מצודות טגארט. לאחר הקמת המדינה שימש המבנה כבסיס של משמר הגבול, אחר כך בסיס של גדוד חרב, בתחילת שנות האלפיים, שימש למרכז הדרכה של יחידת שחף 869 של חיל מודיעין השדה. מ-2018 המבנה נטוש.

## דמוגרפיה וקהילה
מספר התושבים ביישוב הוא, נכון לשנת 2023, כ-894. מספר זה כולל יהודים וערבים-בדואים.
כ-16% מתושבי המושב בדואים והשאר יהודים בעיקר מסורתיים.

התושבים מתפרנסים מחקלאות ומעבודות מחוץ למושב. כמו כן תושבים רבים מתפרנסים מתיירות ובבעלותם צימרים ומסעדות.

במושב ממוקם מתנ"ס המשרת את תושבי הסביבה, וכן בית כנסת פעיל ומקווה טהרה. כמו כן נמצאים במושב גני ילדים ו"פארק השכנות הטובה" שהוקם מתוך מטרה לאפשר שיתוף והתחברות תושבים משתי הקבוצות האתניות.

רב המושב הוא הרב שלמה דנינו.

## קישורים חיצוניים

* יערה באתר של תנועת אור
* פארק השכנות הטובה ביערה
* ביקור במשטרת באסה 2 | מיצדית גדר הצפון – (מושב יערה) באתר פרויקט טיגארט 4 בינואר 2021
* יערה באתר הרשות לפיתוח הגליל
* 
* 

## הערות שוליים

קטגוריה:יישובים שהוקמו ב-1950
קטגוריה:מושבים
קטגוריה:מושבי תנועת המושבים
קטגוריה:יישובים יהודיים-ערביים בישראל
קטגוריה:יישובים בצפון ישראל שפונו במלחמת חרבות ברזל
קטגוריה:מושבים במחוז הצפון
חרמש (יישוב)

**חרמש** היא התנחלות ויישוב קהילתי בצפון-מערב השומרון בין העיירות יעבד וקפין, היישוב שייך למועצה אזורית שומרון.

## היסטוריה
חרמש הוקמה ב-1983 כהיאחזות נח"ל, ובאפריל אותה שנה אוזרחה, למרות התנגדותו של רענן ויץ, שטען שאין במקום מספיק קרקעות ואין גרעין התיישבותי מתאים לאזרוח המקום. בנובמבר 1983 הוחל בבניית בתים במקום. התנועה המיישבת של חרמש הייתה תנועת חרות-בית"ר.

שמו של היישוב הוא על שם כלי העבודה החקלאי חרמש.

תושבי המקום כללו עולים מברית המועצות יחד עם ילידי ישראל.

באוקטובר 2002, נרצחו בפיגוע ביישוב שלוש מתושבות היישוב, אורנה אשל, הדס תורג'מן ולינוי סרוסי.

במהלך הכנת תוכנית ההתנתקות הוצע לפנות את היישוב ואת מבוא דותן יחד עם ארבעת היישובים שפונו בצפון השומרון (גנים, כדים, שא-נור וחומש), אך לבסוף הוחלט שלא לפנותם.

ב-30 במאי 2023 נרצח בפיגוע ירי בכניסה ליישוב מאיר תמרי בן 32 תושב היישוב.

ביישוב בריכת שחיה, גן ילדים, גן שעשועים, מגרש ספורט, מקווה ומועדון נוער.

ביישוב מתוכננת תוכנית "חרמש צפון" להכפלת היישוב בבניית יחידות דיור בצידו הצפוני של היישוב.

אתר ארכאולוגי חורבת פרסין נמצא כקילומטר מערבית מחרמש.

בן היישוב הוא גיבור ישראל רב"ט מתן אברג'יל אשר נפל בשבעה באוקטובר 2023 בהגנה על קיבוץ ניר עם. מתן קפץ על רימון שהושלך לתוך הנמ"ר בו לחם, כדי להציל את ששת חבריו.

## קישורים חיצוניים

*חרמש - באתר המועצה האזורית שומרון

## הערות שוליים

*
קטגוריה:ישראל: יישובים קהילתיים
קטגוריה:משקי חרות בית"ר
קטגוריה:יישובים שהוקמו ב-1983
קטגוריה:צפון השומרון
קטגוריה:מועצה אזורית שומרון
קטגוריה:היאחזויות נח"ל
ריצ'רד רייט (מוזיקאי)

**ריצ'רד ויליאם "ריק" רייט** (באנגלית: **Richard William "Rick" Wright**; 28 ביולי 1943 – 15 בספטמבר 2008) היה הקלידן של להקת פינק פלויד.

## חייו
רייט היה אחד ממייסדי הלהקה ב-1965 וכן חבר בגלגולה הקודם, סיגמה 6, ותרם תרומה משמעותית ליצירות של הלהקה, ובמיוחד ליצירות ארוכות כמו "Echoes" ו-"Shine On You Crazy Diamond". תרומותיו הפופולריות ביותר מבחינה מסחרית היו "The Great Gig in the Sky" ו-"Us and Them" מתוך האלבום "The Dark Side of the Moon".

בזמן הקלטות האלבום "The Wall", סולק רייט מהלהקה על ידי רוג'ר ווטרס עקב הידרדרות יחסיהם, ויש האומרים שגם בגלל התמכרותו של רייט לקוקאין. רייט התמודד באותה תקופה עם בעיות בחייו האישיים, ובמיוחד הגירושים מאשתו. בהופעות החיות שקידמו את האלבום ב-1980 וב-1981, הוא הועסק כנגן שכיר בלבד. למרבה האירוניה, הוא היה חבר הלהקה היחיד שהרוויח כסף מההופעות, שכן הוצאות ההפקה עלו על ההכנסות, ואת ההפסדים נאלצו לכסות חברי הלהקה האחרים מכיסם.

רייט השתתף בעבודה על האלבום "A Momentary Lapse of Reason" למרות שעדיין לא הצטרף מחדש ללהקה באופן רשמי. הוא הוחזר ללהקה כחבר רשמי לקראת הוצאת האלבום "Delicate Sound of Thunder" שיצא בסיבוב ההופעות לאחר מכן. באלבום "The Division Bell", הוא השתתף בכתיבת חמישה מהשירים ושר את השיר "Wearing the Inside Out". האלבום היחיד של פינק פלויד בו אינו מופיע הוא "The Final Cut".

ביולי 2005 התאחדו רייט, גילמור, ניק מייסון ורוג'ר ווטרס (שהצטרף לשאר חברי הלהקה לראשונה לאחר 24 שנים), להופעה של ארבעה שירים במופע הלייב 8 בלונדון.

ב-15 בספטמבר 2008 נפטר רייט לאחר מאבק של שנים במחלת הסרטן בגיל 65.

## אלבומי סולו
* 1978 - *Wet Dream*
* *Broken China* - 1996

## קישורים חיצוניים

* 

* אבי אהרון, ריק רייט, באתר אימגו
* 
* 
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מוזיקאי רוק
קטגוריה:חברי היכל התהילה של הרוק אנד רול
קטגוריה:חברי להקת פינק פלויד
קטגוריה:מלחינים אנגלים
קטגוריה:נגני עוגב אנגלים
קטגוריה:תרבות הנגד של שנות השישים
קטגוריה:אמני קולומביה רקורדס
קטגוריה:בריטים שנולדו ב-1943
קטגוריה:בריטים שנפטרו ב-2008
חיננית

**חיננית (חִנָּנִית)** היא התנחלות ויישוב קהילתי כפרי בגוש שקד שבצפון השומרון. זהו היישוב השני הגדול ביותר בגוש אחרי שקד (המונה את שקד, חיננית, ריחן, טל מנשה ואזור התעשייה שח"ק). אופי היישוב חילוני. היישוב משתייך למועצה אזורית שומרון. שמו של היישוב הוא כשם הפרח חיננית הנפוץ באזור.

היישוב שוכן ברום של כ-400 מ' מעל פני הים. במורד שלוחותיו הצפוניות נמצא ואדי א-סקעה, המתחבר לנחל זבדון. כקילומטר וחצי מצפון ליישוב נמצא הכפר עאנין, המשמר את שמה של העיירה התלמודית "עננין" הנזכרת בכתובת רחוב.

אחת השכונות ביישוב היא מרכז קליטה לעולי חבר העמים. סמוך ליישוב נמצא אזור התעשייה שח"ק.

שטח השיפוט של חיננית 9,401 דונם.

בסמיכות לחיננית שוכן היישוב טל מנשה, שעד מרץ 2025 היה נחשב באופן רשמי שכונה של חיננית.

## היסטוריה
החלטה על הקמת היישוב, שנקרא אז באופן זמני **ריחן ב**', נתקבלה בוועדת השרים להתיישבות בסוף אוגוסט 1979 ואושרה בממשלה באמצע ספטמבר, לאור טענות שלוועדת השרים להתיישבות לא הייתה סמכות לאשר יישובים הרחק מיישובים קיימים. על ההחלטה להקים את היישוב ערער יגאל ידין, בגלל התנגדותו להקים יישובים באזורים של אוכלוסייה ערבית צפופה, אך ערעורו נדחה בקולות הליכוד, אליהם הצטרפו נציגי מפלגת העבודה, שכן ההחלטה על ההתיישבות באזור התקבלה עוד לפני המהפך והיישוב נועד לעבות את ההתיישבות באזור מי עמי על גבול הקו הירוק.

בתי היישוב הוקמו כבר באמצע שנת 1980, אולם העלייה על הקרקע נדחתה מסיבות שונות והמתיישבים הראשונים, עולים מקווקז, עלו על הקרקע בשנת 1981. היישוב הוקם כמושב עובדים על ידי תנועת המושבים, אך מאוחר יותר הפך ליישוב קהילתי.

## קישורים חיצוניים

* 
* חיננית - באתר המועצה האזורית שומרון
* תמונות מהיישוב, באתר המועצה האזורית שומרון.

## הערות שוליים

*
קטגוריה:ישראל: יישובים קהילתיים
קטגוריה:יישובים שהוקמו ב-1981
קטגוריה:גוש יישובי שקד
קטגוריה:התנחלויות חילוניות ביהודה ושומרון
קטגוריה:צפון השומרון
קטגוריה:רכס אמיר: יישובים
כתיב פולני

**כתיב פולני**, המכונה גם כתיב תחילי-prefix, הוא שיטה לכתיבת ביטויים מתמטיים ולהצרנת ביטויים לוגיים. השיטה פותחה על ידי הלוגיקן הפולני יאן לוקשביץ'  בשנת 1920.

שיטה זו באה לפצות על מספר חסרונות של שיטת הכתיב הנפוצה:
* הצורך להגדיר כללי קדימות אופרטורים (כלומר סדר ביצוע הפעולות).
* השימוש המסורבל בסוגריים.
* הצורך בהליך פענוח מסובך כדי למצוא את הפונקציה שיש לחשב ראשונה.

העיקרון המנחה של הכתיב הפולני הוא כתיבת הפונקציה (האופרטור) **לפני** (או אחרי, בכתיב פולני הפוך המכונה גם כתיב סופי – postfix) האיברים שעליהם היא פועלת, כאשר מספר האיברים של כל פונקציה ידוע מראש. למשל, במקום לכתוב 2+3 נכתוב בכתיב הפולני +2,3.

שיטה זו איננה בשימוש בלוגיקה כיום, אך בשל העובדה שקל לנתח ביטוי בכתיב פולני באמצעות מחשב, נעשה בה שימוש במספר שפות תכנות, בעיקר בשפות תכנות מבוססות מחסנית כמו dc (desk calculator) ביוניקס, או פוסטסקריפט.

## דוגמאות
* במקום לכתוב את הביטוי: 4 \sdot (5+7)^{(1+1)}
:נכתוב בכתיב הפולני: \ \sdot 4 \wedge + 5, 7 + 1, 1 (הסימן \wedge מסמן העלאה בחזקה).
* במקום לכתוב את הביטוי הלוגי: (p \, \vee \mathord{\sim} q) \wedge r
:נכתוב בכתיב הפולני: \wedge \vee p \sim q,r  (הסימן \ \wedge מסמן "וגם").

## לקריאה נוספת
אברון פולקוב, **לוגיקה לחושבים ולמחשבים**, הוצאת אקדמון, 1973.

## קישורים חיצוניים

קטגוריה:סימנים מתמטיים
חזון ברוך א'

**חזון ברוך א**', או **חזון ברוך הסורי**, הנקרא בלעז **האפוקליפסה של ברוך**, הוא אחד מן הספרים החיצוניים לתנ"ך. כתיבתו של הספר מיוחסת לברוך בן נריה, סופרו של הנביא ירמיהו. בספר 87 פרקים, השונים מאוד זה מזה באורכם. מקורו של הספר שבידינו  הוא כנראה בעותק שאבד ושעבר תרגום מעברית ליוונית ומיוונית לארמית סורית.

## שפת המקור וזהות המחבר

בראשיתו של הספר בתרגומו הסורי כתוב: "כתבא דגלינא דברוך בר נריא דמפקי מן יוניא לסורייא" ("ספר גילוי ברוך בן נריה שנתרגם מיוונית לסורית"). רוב החוקרים משוכנעים כי הספר נכתב במקורו בעברית וכנראה הספר שבידינו עבר תרגום מעברית ליוונית ומיוונית לארמית. החוקר אברהם כהנא מזהה את המחבר כיהודי, אולם משוכנע כי זיהוי הספר לתקופת חורבן הבית הראשון שגוי. כהנא משער כי הספר חובר בערך בשנת 115 לספירה, כלומר 45 שנים לאחר חורבן הבית השני.

הספר מיוחס לברוך בן נריה אולם הזיהוי כנראה אינו נכון ושימת הדברים בפי ברוך היא בהתאם לנוהג אז של השמת דברים בפי אדם מוכר מהעבר - פסאודואפיגרפיה. מחבר הספר, על פי כהנא, היה בקי ביותר בספרי המקרא בנוסחם העברי ובספרים החיצוניים.

## תוכן הספר וסגנונו

החוקרים מחלקים את הספר בצורות שונות. כהנא בספרו מחלק אותו לאחד-עשר נושאים:

# שליחותו של ברוך על ידי האלוהים לבשר לירמיהו ושאר הנבחרים על הגזרה על חורבן העיר ופיזור ישראל בגויים. (ברוך מוצג בספר במדרגה מעל ירמיהו, הפוך מהמוצג בתנ"ך) - (פרקים א'-ה'). 
# מראה גניזת כלי בית המקדש והחורבן על ידי המלאכים - (פרקים ו'-ט'). 
# ציווי ירמיהו לצאת עם הגולים לבבל בעוד ברוך נשאר מאחור ונושא קינה על חורבן ציון - (פרקים י'-י"ב). 
# שאלות ותשובות בין ברוך והאל בדבר ייסורי הצדיק ושלוות הרשע (פרקים י"ג-כ'). 
# תפילת ברוך לאלוהים שיקיים את הבטחתו לגבי אחרית הימים ותשובת ה' שההבטחה תתקיים בשעתה והודעה על פרטי העתיד לבוא (פרקים כ"א-ל'). 
# עידוד לאומה לקראת המאורעות הקשים, התקשרות העם לברוך, קינת ברוך על חורבן בית המקדש (פרקים ל"א-ל"ה). 
# חזון היער, הגפן, המעיין והארז, פשר החזון ושאלה ותשובה על המשומדים והגרים בעם ישראל. הודעה לברוך על פטירתו הקרבה וצוואתו לטובי העם (פרקים ל"ו-מ"ו). 
# תפילת ברוך לה' שיגן על עם ישראל בזכות התורה, שאלות ותשובות על דמות המתים שיקומו לתחייה ועל סופם של הצדיקים ושל הרשעים (פרקים מ"ז-נ"ב). 
# חזון ענן המים השחורים ופשרו. הודעה לברוך על פטירתו בעוד ארבעים יום וציווי ללמד את העם (פרקים נ"ג-ע"ו). 
# ברוך מוכיח את העם וכותב אגרות לתשעה השבטים וחצי השבט שבאשור, ואל שני השבטים וחצי השבט שבבבל (פרק ע"ז). 
# עוד איגרת ששולח ברוך אל תשעת השבטים וחצי השבט בידי נשר (פרקים ע"ח-פ"ז). 

כמו בהרבה ספרים חיצוניים מסוגו, ממלא המלאך מיכאל תפקיד חשוב בספר.

## ראו גם
* ספר ברוך
* חזון ברוך ב'

## לקריאה נוספת
* אברהם כהנא, חזון ברוך א', **ספרים החיצונים-חלק שני**, תל אביב, תרצ"ז, עמ' 36-81
* שמעון דובנוב, **האפוקליפסות הישראליות האחרונות**, בתוך:  דברי ימי עם עולם, תל אביב: הוצאת דביר, תשי"ח. בתרגום לעברית מאת ברוך קרוא (מהדורה ערוכה וסדורה מחדש יצאה לאור בתשל"ב). כרך ג', §12.
* א. ש. הרטום, **חזון ברוך א**, בתוך: **הספרים החיצונים**, חזיונות, כרך ב, הוצאת יבנה תל אביב, עמ' 1–81.

## קישורים חיצוניים
* 

חזון ברוך א'
קטגוריה:פסאודואפיגרפיה
קטגוריה:אפוקליפסה
טארט

[שמאל|ממוזער|250px|טארט [תמר (עץ)|תמרים]]
**טארט** (**Tart**) הוא מאפה צרפתי המורכב מקלתית קשה ויציבה ממולאת במילויים שונים. טארטים קטנים המוגשים כעוגות אישיות נקראים "**טארטלטים**".

## סוגים
### טארט פירות טריים
טארט בו הבצק נאפה במלואו בתנור, ולאחר הצינון משטחים על הטארט שכבת "קרם פטיסייר" - קרם צרפתי קלאסי ועשיר, העשוי מחלב, חלמונים וסוכר, ומתובל בווניל. מעל "מלך הקרמים" מסדרים פירות **טריים** חתוכים, לפי העונה, ומזגגים מייד עם תום הסידור כדי למנוע מהפירות להשחיר. זהו טארט צרפתי מהודר ואלגנטי, והמתאים במיוחד לימות הקיץ החמים.

### טארט פירות אפויים
טארט בו הפירות נכנסים לתנור יחד עם המלית (קרם שקדים, פודינג וניל ואפשר גם רסק פרי או ריבה), והופכים מתוקים ורכים. שפע הפירות המתאימים הוא עשיר ומגוון, מאגסים ועד אוכמניות, וכל בחירה תפיק טארט בסגנון אחר. הקרם הקלאסי ביותר הוא קרם שקדים, העשוי שקדים טחונים, סוכר, חמאה וביצים, ואולי גם ברנדי או ליקר אמרטו.

### טארט חביצה
בטארט חביצה  המלית מבוססת על חביצה, לעיתים משולבים בחביצה פירות שלמים או חתוכים.

### טארט טאטן

250px|ממוזער|טארט טאטן על פי מתכון של כריסטוף מישאלאק, מייד עם צאתו מהתנור, לפני זיגוג.
עוגת טארט "הפוכה", אשר הומצאה על ידי האחיות טאטן, שניהלו מלון-מסעדה בחבל סולון בצרפת בתחילת המאה ה-20. העוגה הוגשה לראשונה בפריז במסעדת מקסים המפורסמת, בה היא עדיין שומרת על ייחודה. האפייה מתבצעת על מחבת, בה מבשלים את רבעי-התפוחים בקרמל עשיר בחמאה, עד שהם מזהיבים ומתקרמלים. את פרוסות התפוחים מצפים בבצק פריך, וכשהקרמל עדיין מבעבע מכניסים את הטארט לתנור. בתום האפייה, הופכים את הטארט, ומגישים חם, עם כדור גלידה. במקום תפוחים ניתן לשים אגסים ואף חבושים.

### טארט אגוזים
טארט עשיר, המורכב מבסיס בצק פריך חצי אפוי, מאגוזים טריים וקלויים, שעורבבו עם רוטב טופי (קרמל ושמנת מתוקה) חם, ושוטחו על הבצק. ניתן לשלב בין סוגים שונים של אגוזים, לדוגמה אגוזי מלך ואגוזי לוז.

### טארט לימון מרנג

טארט המשלב בין קרם לימון חמוץ-מתוק, ומעליו מרנג איטלקי. כל זה על קלתית בצק פריך, ונאפה בתנור. מלית הלימון הקלאסית עשויה מלימון, ביצים, חמאה וסוכר.

## ראו גם
*קיש
* טארט פודינג

## קישורים חיצוניים

*
קטגוריה:ערכים שבהם תבנית בריטניקה אינה מתאימה
קטגוריה:מגדנאות
קרם אנגלז

שמאל|ממוזער
[ממוזער|[אפריקאין מאפה צרפתי הממולא בקרם אנגלז ומצופה בשוקולד מומס]]
**קרם אנגלז** (**Crème anglaise**, קרם אנגלי בצרפתית) הוא רוטב המשמש במגדנאות. הוא מורכב מסוכר, חלמוני ביצים וחלב המורתח כשבתוכו מקל וניל חצוי. קרם אנגלז משמש בין השאר להכנת גלידות, קרם בוואריה, קרם ברולה, קרם קרמל ואי צף.

הרוטב מוגש קר או חם כהשלמה לסוגים שונים של קינוחים. קרם האנגלז משמש גם בסיס למוסים שונים.

## גרסאות נפוצות
* קרם אנגלז בטעם קרמל - הסוכר קודם מקורמל ורק לאחר מכן מתווספים שאר הרכיבים.
* הוספת משקה אלכוהולי או ליקר. טעמים "קלאסיים" - ברנדי, פרנג'ליקו.
* הוספת אבקת קפה נמס.
* הוספת מחית בטעמים שונים. בין הטעמים הנפוצים: פיסטוק, ערמונים, אגוזי לוז, נוגט.

## ראו גם
*חביצה
## קישורים חיצוניים

* קרם אנגלז באתר על השולחן

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מגדנאות
קטגוריה:רטבים
קטגוריה:קינוחי ביצים
אנגלז
אמבט מרים

שמאל|ממוזער|200px|אמבט מרים
200px|ממוזער|עקרון הבישול באמבט מרים
**אמבט מרים** (מצרפתית: **Bain-marie**, מכונה בעברית גם: **(סיר) בן מארי**) היא כלי בישול וטכניקה בה משרים כלי בתוך אמבט מים רותחים, דבר המאפשר חימום מהיר אך שומר שהטמפרטורה לא תעלה מעל 100 מעלות צלזיוס, שהיא טמפרטורת הרתיחה. כלי הבישול מורכב משני חלקים: חלק תחתון גדול יחסית המשמש להרתחת מים, וחלק עליון קטן יותר השרוי רובו בתוך המים בו מתבשל או מתחמם המזון. מקור האנרגיה, בין אם אש ובין אם גוף חימום חשמלי, פועל על המים בלבד, ואלו מחממים את הכלי המרכזי.

יישום נוסף של הטכניקה הוא על ידי כלי המונח ישירות בתוך תבנית רחבה המכילה מים בנקודת רתיחה או קרוב אליה. שיטה זו מאפשרת אפייה בתנור.

השימוש העיקרי באמבט מרים הוא התכת שוקולד והכנת רוטב הולנדז ורטבי ביצים אחרים. בגלל ששיטה זו מייצרת חום בפיזור אחיד שאינו עולה מעל 100 מעלות צלזיוס, מוצקי הקקאו והשמן של שוקולד שמותך בצורה זו לא ייפרדו והשוקולד לא ישרף. אותן תכונות מועילות גם לרטבי ביצים, הן מאפשרות לחמם את הביצים בצורה אחידה ובחום נמוך כך שלא נוצרים גושים והביצים לא מתבשלות לחלוטין.

מקור שם הכלי הוא בשמה של מרים היהודייה, אלכימאית מפורסמת מהמאה ה-3 לספירה לה מיוחסת המצאת כלי זה.

## לקריאה נוספת

## קישורים חיצוניים

* 

## הערות שוליים

קטגוריה:שיטות בישול
קטגוריה:כלי בישול
קטגוריה:מגדנאות
קטגוריה:אלכימיה
מגדלים

[ממוזער|היישוב מגדלים במבט מדרום (2026). מימין נראית העיירה [עקרבה, ומשמאל פאתיו המזרחיים של הכפר קוסרה.]]
ממוזער|שער הכניסה ליישוב מגדלים.
ממוזער|250px|שלג מכסה את מגדלים בשנת 2013
**מִגְדָּלִים** היא התנחלות ויישוב קהילתי משותף לדתיים ולחילונים השייך למועצה אזורית שומרון ומהווה את הייישוב המזרחי ביותר בה. הוא ממוקם סמוך לכפר הפלסטיני קוסרה, כ-9 ק"מ מזרחית לצומת תפוח וכ-5 ק"מ מערבית למעלה אפרים וגיתית, על צומת הכבישים חוצה שומרון ודרך אלון.

היישוב הוקם בשנת 1984 כהיאחזות נח"ל שאוזרחה בשנת 1986 על ידי תושבים מגוש דן בעזרת תנועת אמנה. ביישוב מעל ל-100 בתי אב מאוכלסים.

שמו של היישוב סמלי, ונגזר משמו של הכפר הסמוך ממזרח מג'דל בני פאדל, ששימר בתורו שם של יישוב קדום בשם "מגדל". מצפון ליישוב נמצאת העיירה עקרבה, היא עיר המחוז עקרבת מימי בית שני, וממערב ליישוב נמצאים הכפרים קוסרה וג'וריש, המזוהה עם גרשׂה, עירו של שמעון בר גיורא.

## היסטוריה
בשנת 1983, בימי ממשלת שמיר, התכנסה קבוצה של עובדי "אגד" שביקשו להקים יישוב ליד ברקן, במקום בו ממוקם כיום אזור התעשייה ברקן. הקבוצה פנתה בתחילה לתנועת חירות-בית"ר וכשלא נענתה פנתה ל"אמנה". לאחר סיורים בשומרון שאורגנו לקבוצה על ידי אמנה, הגיעו להיאחזות נח"ל מגדלים שהוקמה בקיץ 1983 במסגרת תוכניתו של שר הביטחון דאז, אריאל שרון, להקים 22 היאחזויות נח"ל.

הגרעין התפרק, אך ליאורה יגודה, אשתו של אחד מעובדי "אגד", הצליחה לגבש גרעין חדש שעלה לקרקע בדצמבר 1985.

## כפר הסטודנטים
כפר הסטודנטים מגדלים הוא כפר הסטודנטים הראשון ביהודה ושומרון. בשנת 2015 צורפה לניהולו עמותת "קדמה" המפעילה כפרי סטודנטים ברחבי יהודה ושומרון. הכפר קיבץ סטודנטים הפועלים לפיתוח היישוב במגוון משימות התנדבותיות כגון אירועים קהילתיים, חונכות אישית, חוגים ועוד. רוב הסטודנטים למדו באוניברסיטת אריאל.

כפר הסטודנטים נסגר באוגוסט 2015 עקב גידול באוכלוסיית היישוב וחוסר במקום למשפחות שרצו להתגורר ביישוב.

### אתרים ביישוב
* עיינות עמית
* מצפור שיר
* מצפה עמיחי

## גלריה

קובץ:MigdalimAqraba7450.JPG|בתי היישוב והעיירה עקרבה ברקע
קובץ:ט"ו בשבט עם ילדי הישוב.jpg|נטיעת עץ זית בט"ו בשבט עם ילדי היישוב
קובץ:MigdalimSynagogue7362.JPG|בית הכנסת של מגדלים


## קישורים חיצוניים

* מגדלים - באתר המועצה האזורית שומרון
* 
* 

## הערות שוליים

קטגוריה:יישובים שהוקמו ב-1984
קטגוריה:ישראל: יישובים קהילתיים
קטגוריה:היאחזויות נח"ל
אינטגרציה אנכית

במיקרו-כלכלה וניהול אסטרטגי, המונח **אינטגרציה אנכית** או **אינטגרציה מאונכת** מתארת סוג של בעלות ושליטה בחברות, שבמסגרתה יש היררכיה של חברות ופעילויות הנמצאות בשליטה משותפת, כל חבר בהיררכיה מייצר מוצר שונה, ובהמשך התהליך המוצרים מאוחדים על מנת לספק מוצר סופי או צורך משותף. לרוב מדובר ביצרנים המייצרים את רוב או את כל החלקים וחלקי-משנה אשר מרכיבים את המוצר הסופי. המונח מושווה לאינטגרציה אופקית. אינטגרציה אנכית היא שיטה למניעת בעיית הסחטן.

אחת הדוגמאות הראשונות, הגדולות והמפורסמות היא של חברת קרנגי סטיל. החברה שלטה לא רק בבתי חרושת שבהם ייצרו פלדה, אלא גם במכרות שבהם ניתן היה לחצוב ברזל, במכרות פחם, באניות אשר הובילו את הברזל ובמסילות ברזל אשר הובילו את הפחם למפעל, בכבשנים שבהם הפחם מעובד, ועוד.

מונופול הצומח דרך אינטגרציה אנכית נקראת מונופול אנכי.

## הסוגים השונים
ישנם שלושה סוגים של אינטגרציה אנכית: אינטגרציה אנכית אחורית, אינטגרציה אנכית קדמית, אינטגרציה אנכית מאוזנת.
* באינטגרציה אנכית אחורית, החברה מייסדת חברות בנות המייצרות חלק מהתשומות המשמשות לייצור המוצר הסופי. דוגמה לארגון מסוג זה כוללת חברה לייצור צמיגים, חברה לייצור זכוכית וחברה לייצור מתכת אשר תהיינה בבעלותה של חברה לייצור מכוניות. השליטה בחברות בנות אלו נועדה לספק הספקה יציבה של תשומות ולהבטיח איכות עקבית במוצר הסופי. סוג זה היה הגישה העסקית העיקרית של פורד ויצרני מכוניות אחרים בשנות ה-20 של המאה ה-20, אשר ביקשו להקטין עלויות באמצעות ריכוז הייצור של המכוניות וחלקי המכוניות.
* באינטגרציה אנכית קדמית, החברה מייסדת חברות בנות המפיצות או משווקות מוצרים ללקוחות או משתמשות במוצרים בעצמם. דוגמה לארגון מסוג זה היא רשת בתי קולנוע שבבעלותו של אולפן קולנוע.
* באינטגרציה אנכית מאוזנת, החברה מייסדת חברות בנות אשר גם מספקות להן תשומות וגם מפיצות את התוצרת.

## דוגמאות נוספות
אחדים בתעשיית המוזיקה מאמינים כי אינטגרציה אנכית היא הדרך הטובה ביותר לשרוד בסביבה מודרנית, אחר-נאפסטרית. הרעיון הוא ליישם אינטגרציה מאונכת של חברת התקליטים עם תחנת רדיו המשדרת את אותו הז'אנר בשווקים מקומיים. פעולה זו תאפשר לחברה להפיק מוזיקה זולה יותר (זאת מפני שרבים מהגורמים המייקרים את מוצר הסופי דורשים תקנים לא הכרחיים הנדרשים על ידי תחנות הרדיו, וכן גם מערכת השידור הציבורי). כמו כן, אינטגרציה זו תבטיח כי חברת התקליטים תבין טוב יותר את צורכי המאזינים. התקווה היא שכל מה שחברת התקליטים תשדר ברדיו שלה, בהנחה שהרגלי ההאזנה והפצה של המוזיקה לא השתנה, תהיה להיט.

## הבעיות והתועלת
ישנם הטוענים כי אינטגרציה אנכית תפגע בסופו של דבר בחברה מפני שכאשר יצוצו טכנולוגיות חדשות בשוק, החברה תאלץ להשקיע מחדש בתשתיות שלה על מנת לשמור על המעמד שלה, יחסית למתחריה. עוד טוענים כי בימינו, כאשר הטכנולוגיות מתפתחות במהירות גבוהה, החברה תאלץ להשקיע בטכנולוגיות חדשות ולאחר מכן להשקיע מחדש בטכנולוגיות חדשות אף יותר, פעולות אשר אינן כדאיות לחברה מבחינה כלכלית. אולם, יתרונה של אינטגרציה אנכית היא האיכות והתיאום בין החלקים והמוצרים המיוצרים באותה החברה, דבר אשר מנמיך זמני דממה (פרקי הזמן בהן מכונה או מחשב אינם פועלים) ומוזיל עלויות תיקונים. 

## ראו גם
* זאיבצו (הגישה היפנית לאינטגרציה אנכית)
* ייצור המוני

## קישורים חיצוניים
* 

קטגוריה:כלכלה
קטגוריה:שיווק
קטגוריה:אסטרטגיה עסקית
נופים

**נוֹפים** היא התנחלות ויישוב ב, הנמצא דרומי לקרני שומרון וצמוד ליישוב יקיר. נופים מִתנהלת כוועד מקומי במסגרת המועצה האזורית שומרון. היא שוכנת צפונית מערבית לאריאל על כביש 5066 המחבר את כביש 55 עם כביש חוצה שומרון.

היישוב צופה מדרום על שמורת טבע נחל קנה. היישוב "חוות יאיר" שוכן דרומית לנופים בשטחו המוניציפלי. מצפור הממוקם ברחוב הכלנית צופה על נחל קנה ועל השכונות של קרני שומרון השוכנת מצפון לנחל קנה. מדרום מערב ליישוב נמצאת חורבת שחאדה המתוארכת לימי בית שני.

## היסטוריה
ממוזער|חורשת האקליפטוס בנופים (בין המעון והגנים)
הקמת היישוב החלה בשנת 1982, ביוזמה פרטית של איש העסקים דני וינמן, סוכן ביטוח שכיהן גם כסגן ראש עיריית גבעתיים וכך כמנכ"ל חברת הביטוח "שמשון". וינמן טען שרכש שטח קרקע בו היה מטע זיתים וחורשה מעל ואדי קנה, סמוך ליישוב יקיר שהקמתה החלה שנה קודם. טקס הנחת אבן הפינה ליישוב נערך ב-25 בנובמבר 1982, בנוכחות סגן שר החקלאות מיכאל דקל, שפעל באותן שנים לסייע ליזמים פרטיים להקים התנחלויות ביהודה ושומרון. וינמן מכר שטחים ל-400 וילות ביישוב החדש במחיר מוזל תוך זמן קצר, אך הפסיק את השיווק עד להסדרת רישום המקרקעין וקבלת האישורים הדרושים. כמו כן, רשות שמורות הטבע ביקשה להפסיק את העבודות ולשנות את התוכנית עקב הפגיעה בשמורת נחל קנה. בנוסף החברה הקבלנית שבנתה את היישוב, "זכריה דרוקר", נקלעה לקשיים ונרכשה על ידי חברת הבנייה ההסתדרותית סולל בונה, דבר שעיכב את העבודות.

ב-1984 נקלע יזם היישוב, דני וינמן, לקשיים כלכליים, חברתו "נופים מפעלים כלכליים בע"מ" התפרקה ובניית היישוב נפסקה. בספטמבר 1986 נעצר דני וינמן על ידי היחידה הארצית לחקירות הונאה של המשטרה, בחשד כי קיבל במרמה, בנסיבות מחמירות, מיליוני דולרים ממשתכנים של היישוב, בעקבות עשרות תלונות של לקוחות שביקשו להשתכן בנופים, שילמו כסף רב ולא קיבלו תמורה. שופט האריך את מעצרו ב-48 שעות, לאחר שהמשטרה טענה שעל פי הראיות שאספה, וינמן מעולם לא התכוון להשלים את בניית היישוב לאחר שמכר 195 בתים. בינואר 1987, המליצה המשטרה לפרקליטות להעמיד אותו לדין.

הקמת ההתנחלות חודשה ב-1988 בחסות משרד השיכון חלק מהמתיישבים החליטו לבנות את ביתם בעצמם. 100 משפחות שלקחו משכנתאות מבנק טפחות בעת הקמת היישוב נאלצו להמשיך לשלם אותן על אף שהבתים לא נבנו. לאחר מאבק משפטי ממושך שהגיע לדיון בבית המשפט העליון, אולץ הבנק לבטל את המשכנתאות.

נופים וההתנחלות הסמוכה יקיר היו אמורות להיות יישוב אחד, אך בשל חילוקי דעות בין המייסדים, הוקמו שני יישובים צמודים.

בשנת 2013 הוגשו תוכניות לבניית כ-103 יחידות בפרויקט בשם "הבננה": בתים אותם ניתן להגדיל עם התרחבות המשפחה. בחודש דצמבר 2013 אישר שר הביטחון בחתימתו את תוכנית התב"ע לשטח ה"בננה". הבנייה החלה ב-2015. בחודש מרץ 2014 רכשה חברת חמדת שומרון קרקע לבניית כ-100 יחידות דיור והחלה בשלבי תכנון ראשוניים. בחודש יוני 2015 הגישו המנהל האזרחי והמועצה האזורית שומרון למינהל מקרקעי ישראל תוכנית להרחבת היישוב.

### חוות יאיר
ממוזער|המצפור הממוקם ברחוב הכלנית הצופה על נחל קנה ועל השכונות של קרני שומרון השוכן מצפון לנחל קנה.בשנת 1999 הוקם היישוב חוות יאיר שנמצא על חלק מאדמות נופים. בתחילה הוקם כמאחז ובינואר 2021, המדינה הסדירה את היישוב.

## אופי היישוב
נופים הוא יישוב כפרי ללא ועדת קבלה. ישנם מוסדות דתיים כגון מקווה ובית כנסת ושתי תנועות נוער: החילונית היא בית"ר והדתית היא בני עקיבא.

ביישוב שלושה גני ילדים, ואחד מהם זכה בפרס משרד החינוך לשנת 2008.

## קישורים חיצוניים

*
*נופים, באתר המועצה האזורית שומרון
*
*
*
*

## הערות שוליים

קטגוריה:גוש קנה
קטגוריה:גוש יקיר
ענב (יישוב)

**עֵנָב** (לפעמים בכתיב מלא: **עינב**) היא התנחלות במתכונת של יישוב קהילתי דתי בשומרון. היישוב משתייך למועצה אזורית שומרון. 

לפי נתוני רשות האוכלוסין, נכון לסוף דצמבר 2025, מתגוררים בענב כ-1330 תושבים.

## מיקום
היישוב שוכן על כביש 557 בין אבני חפץ לשבי שומרון, וממוקם בסמוך לענבתא  ולבית ליד. 

היישוב נמצא בקרבה לתחנת רכבת (בהקמה) השומרון – טייבה.

## היסטוריה
היישוב הוקם בדצמבר 1981 על ידי ארגון אמנה ושייך למועצה אזורית שומרון. שמו של היישוב-סמלי, על שם כרמי הענבים שגדלו בעבר באזור השומרון. וכן, על פי שמה של העיירה הפלסטינית הסמוכה - ענבתא.

למרות שהיישוב הוקם בדצמבר 1981, טקס העלייה על הקרקע נחגג רק באוקטובר 1982, בעת שביישוב התגוררו 19 משפחות, לאחר נסיגת צה"ל מסיני במסגרת הסכם השלום עם מצרים. בדצמבר 1985 התקיים טקס התחלת בניית יישוב הקבע, בהשתתפות השר משה ארנס. היישוב מונה כ-200 משפחות.

ב-2 בנובמבר 2023 בוצע פיגוע בכביש 557 בו נרצח תושב היישוב רס"ל (מיל') אלחנן קליין, שנסע בכביש 557 שליד היישוב ומחבל ערבי ירה לעברו מרכב שעקף אותו, כתוצאה מכך רכבו התהפך והוא נהרג. לזכרו הוקמה שכונה חדשה ביישוב ושמה "נופי אלחנן".

## שירותים ביישוב
ביישוב פועלים מעון יום וגני ילדים, מרפאה של קופת חולים לאומית, ספרייה, משחקייה וכן סניף של תנועת הנוער בני עקיבא. 

בנוסף, ביישוב קיימים מספר בתי כנסת וכן כולל כרמי המשפט ללימודי דיינות.

בסביבת היישוב עתיד לקום אזור תעשייה בוסתני חפץ.

## גלריית תמונות

EinavShool7443.JPG|בית הכנסת בענב
EinavMemorial7441.JPG|אתר הנצחה בענב
EinavL6104.JPG|ענב במבט מחומש


## קישורים חיצוניים

* 
* דף היישוב באתר המועצה האזורית שומרון
* 

## הערות שוליים

קטגוריה:ישראל: יישובים קהילתיים
קטגוריה:יישובים דתיים ביהודה ושומרון
קטגוריה:יישובים שהוקמו ב-1981
עלי זהב

**עֲלֵי זָהָב** היא התנחלות ויישוב קהילתי בדרום-מערב השומרון על ציר 446, שייך למועצה אזורית שומרון, ליד היישובים פדואל, ברוכין, לשם וכפר א-דיכ. בעלי זהב מתגוררים כ-5,600 תושבים (נכון לסוף שנת 2025) וקיימות תוכניות הרחבה לעוד 100 משפחות.

## היסטוריה
היישוב נקרא על שמה של עליזה בגין (**עלי זה ב**גין), רעייתו של מנחם בגין. שמו הקודם של היישוב היה **יועזר**, על שם יוסי בן יועזר איש צרדה, כיוון שצרדה זוהתה בחרבת בנת-בר ובחרבת בלטה, הסמוכות ליישוב. שם נוסף שניתן ליישוב היה **גרעין סתיו**.

היישוב הוקם בשנת 1983 על ידי גרעין משפחות מגוש דן בראשותו של אמנון הירש וגרעין נוסף בראשותו של איציק ברזלי שהתאחדו לגרעין אחד. באפריל 1984 היו ביישוב 15 משפחות שהתגוררו בקרוונים ובתחילת 1989, עת עמדו המתיישבים הראשונים להיכנס לבתי הקבע, היו ביישוב 48 משפחות. היישוב נפגע עם פרוץ האינתיפאדה, ופיתוחו נבלם. בשנת 1991 נעשה ניסיון להרחיב את היישוב עם משה ורבין שביקש להקים את רמת השרון ב' בשומרון, אך התוכנית לא יצאה אל הפועל. מספר ניסיונות פיתוח והרחבה נוספים כשלו מחוסר התעניינות. בשנת 2009 רכשה אמנה זכויות הרחבה ביישוב והצליחה לאושש אותו ולהכניסו לתנופת גדילה מחודשת עם הגעתם של משפחות חדשות דתיות ולא דתיות, חלקם בעלי מקצועות חופשיים. היישוב זכה בפרס הקליטה לשנים 2013 ו-2014 של מועצה אזורית שומרון על הגידול במספר התושבים.

אופיו של היישוב, אשר היה חילוני (עם כ-9% משפחות דתיות), השתנה למעורב (כ-40% דתיים ב-2014).

בשנת 2013 נוסדה לשם, שמעמדה המוניציפלי היה כשכונה של היישוב עלי זהב עד 2025, ובה כ-700 משפחות.

במקביל לתנופת הבנייה בעלי זהב, נמשכת תנופת בנייה גם ביישובים הסמוכים (פדואל, ברוכין), ונוצר גוש התיישבות, גוש מערבא, המונה כ-8,000 נפשות. יחד עם בית אריה הצמודה גוש היישובים מונה כ-13,000 נפשות.

## מאפיינים
בעלי זהב מספר בתי כנסת, ספרייה, מכולת, מגרש דשא סינתטי, בית נוער, חוות סוסים, מקווה טהרה, 3 גני משחקים, חמישה גני ילדים ומעון. בשנת הלימודים ה'תשע"ה נפתח ביישוב בית ספר יסודי דתי צומח. בשנת תשע"ח נפתחה ביישוב גם אולפנה צומחת לבנות, ובשנת הלימודים ה'תשפ"א נפתח עוד בית ספר יסודי דתי צומח.

בנובמבר 2021 החלו העבודות לבניית בית כנסת מרכזי לכלל האוכלוסייה בעלי זהב.

ביישוב פועלים סניפים של שתי תנועות נוער: סניף ותיק של תנועת בית"ר וסניף של תנועת בני עקיבא.

כמו כן קיים סניף ליבי.

### אתרים ביישוב
*גן המייסדים
*מצפה יהודה

## לשם

ממוזער|שמאל|250px|היישובים פדואל, לשם ועלי זהב בצילום מהאוויר (2021)
היישוב לשם נבנה ב-2013 כשכונת הרחבה של עלי זהב בשטחה המוניציפלי ולשני היישובים ועד מקומי מאוחד, אך הוא מנוהל בפועל על ידי ועד אגודה שיתופית נפרד.

## גלריה

קובץ:Aleyzahav01.JPG|בית טיפוסי ביישוב, 2/08
קובץ:ALEYZAHAV03.jpg|פאתיו הדרומיים של היישוב, 2/08
קובץ:תנופת פיתוח בעלי זהב, 2012.jpg|תנופת פיתוח בעלי זהב, 2012
קובץ:Tel-Aviv view from Ale-Zahv.jpg|ראש העין ותל אביב כפי שנראים מעלי זהב

מרכז|ממוזער|500px|מבט פנורמי על היישוב

## קישורים חיצוניים

* 

* 
* 

## הערות שוליים

קטגוריה:ישראל: יישובים קהילתיים
קטגוריה:משקי חרות בית"ר
קטגוריה:יישובים שהוקמו ב-1983
קטגוריה:ישראל: יישובים הקרויים על שם אישים
קטגוריה:גוש מערבא
מבוא דותן

**מבוא דותן** היא התנחלות ויישוב קהילתי מעורב בצפון-מערב השומרון, השייך למועצה אזורית שומרון. היישוב נקרא על שם עמק דותן עליו הוא צופה, העמק הגדול ביותר בהרי השומרון, ושוכן במרכז הדרך בין הערים באקה אל גרביה וג'נין.

## היסטוריה
מבוא דותן הוקם באוקטובר 1977 באתר משטרת סאנור על ידי גרעין "דותן" (שעל שמו נקרא היישוב). אולם השטח סביב משטרת סנור היה קטן מכדי להכיל יישוב קבע ונעשו מאמצים לאתר שטח חלופי עבור הגרעין. באוגוסט 1979 אותר שטח של כ-100 דונם ליד עראבה וועדת השרים להתיישבות אישרה את הקמת היישוב בסוף אוגוסט 1979. ההחלטה אושררה בממשלה באמצע ספטמבר, לאור טענות שלוועדת השרים להתיישבות לא הייתה סמכות לאשר יישובים הרחק מיישובים קיימים. על ההחלטה להקים את היישוב ערער יגאל ידין, בגלל התנגדותו להקים יישובים באזורים של אוכלוסייה ערבית צפופה, אך ערעורו נדחה. היישוב עבר למיקום הקבוע ביוני 1981 עם סיוע מאמנה.

בתקופת האינתיפאדה השנייה סבלו תושבי מבוא דותן מפיגועי טרור פלסטיני שבוצעו נגדם בדרכם אל היישוב או ממנו. בפיגועים אלה נרצחו מספר תושבים. צבי שלף נרצח בפיגוע ירי במאי 2001, הדס אבוטבול נרצחה בפיגוע בנובמבר 2001, ציון בושריאן נרצח בפיגוע במרץ 2003, וביולי 2004 נרצח ויקטור קריידרמן.

במהלך הכנת תוכנית ההתנתקות הוצע לפנות את היישוב ואת חרמש יחד עם 4 היישובים שפונו בצפון השומרון (גנים, כדים, שא-נור וחומש), אך לבסוף הוחלט שלא לפנותם.

בשנת 2005 הושלמה סלילתו של כביש עוקף אל היישוב. כביש העוקף את יעבד ומתחבר ישירות למעבר ריחן.

## על היישוב
אופי הקהילה מעורב מבחינה דתית, ומשלב דתיים וחילונים. ביישוב שכונה דתית שמקורה בגרעין תורני מיסודה של ישיבת הגולן שהצטרף למבוא דותן בשנת 2003. ב-2016 הונחה אבן פינה לשכונת "נופי דותן".
בשנת 2020 הוכשרו שטחים לבניית 50 יחידות דיור צמודי קרקע.

ביישוב שירותים כלליים כגון: מרפאה ודואר, ויש בו מספר מגרשי משחקים וספורט, פארקים ובריכת שחיה. ביישוב בית כנסת, מקווה ושירותי החינוך שבו ניתנים באמצעות מעונות, גנים, ומכינה קדם צבאית. ביישוב פועל סניף של תנועת הנוער בני עקיבא.

## אתרים
### ארכאולוגיה
בסביבות היישוב מספר אתרים ארכאולוגיים:
* בקרבת היישוב שוכן המאחז "מעוז צבי" החולש על אתרים ארכאולוגיים, ואתרי מורשת באזור דותן. המאחז שנקרא תחילה דותן ב', וקיבל את שמו עם הרצחו בפיגוע של תושב מבוא דותן צבי שלף.
* במזרח עמק דותן, שוכן תל דותן, עיר מהתקופה הכנענית ומתקופת המקרא.
* מצפון לעמק שוכן תל מחפר, שלאחרונה הוצע לזהותו עם "חפר" המקראית.
* כ-2 ק"מ ממערב ליישוב נמצאת ח'רבת אל-חמאם, שזוהתה על ידי פרופסור אדם זרטל עם "ארובות" המקראית, וכן עם נרבתא - עיר מבוצרת מראשית התקופה הרומית בארץ ישראל שהוחרבה בידי קסטיוס גאלוס בזמן המרד הגדול. מתקני המצור סביבה מזכירים את מצדה.

### שמורת אלוני ערבה
דרומית-מערבית ליישוב נמצאת שמורת הטבע "אלוני ערבה", שבתחומה נמצאים שרידי חורש טבעי - אלון מצוי, אלון התבור, אלה ארץ-ישראלית וליבנה רפואי.
עצי השמורה הסמוכה וחלק מתחומה נטועים כיום מטעי זיתים ושקדים.

## לקריאה נוספת
* רנה בן-פזי, **כמו בראשונה**, הוצאת ספרית בית-אל, תשמ"ח

## קישורים חיצוניים

* אתר הגרעין התורני במבוא דותן
* מבוא דותן - באתר המועצה האזורית שומרון
* 

## הערות שוליים

*
קטגוריה:שא-נור
קטגוריה:ישראל: יישובים קהילתיים
קטגוריה:צפון השומרון
קטגוריה:יישובים שהוקמו ב-1981
מרים דפנסור-סנטיגו

**מרים דֵפֵנסוֹר-סָנטיָגוֹ** (15 ביוני 1945 - 29 בספטמבר 2016) הייתה פוליטיקאית וחברת סנאט פיליפינית. רצה לנשיאות שלוש פעמים: ב-1992, ב-1998 וב-2016 והפסידה לפידל רמוס, לג'וסף אסטרדה ולרודריגו דוטרטה, בהתאמה.

היא זכתה בפרס רמון מגסאיסאי לשנת 1988 על פעילותה הממשלתית.

## היסטוריה
באפריל 1991 רכב התנגש ברכבה והיא נפצעה קשה, לדבריה הייתה זו התנקשות.

במרץ 2012 הייתה אמורה להיות מושבעת כשופטת בבית הדין הפלילי הבינלאומי בהאג אך היא דחתה את ההשבעה בשל סיבות רפואיות. ביוני 2014 ויתרה על המינוי בשל מצבה הרפואי שהוגדר כתסמונת התשישות הכרונית. חודש לאחר מכן אובחנה בסרטן הריאה בדרגה רביעית. בינואר 2015 הודיעה שבכוונתה להמשיך כחברת הסנאט עד סיום הקדנציה ב-2016, למרות מחלת הסרטן. בשנת 2016 רצה לנשיאות והפסידה לרודריגו דוטרטה.

ב-29 בספטמבר 2016 נפטרה ממחלת הסרטן.

## קישורים חיצוניים

* ביוגרפיה באתרה הרשמי
* ביוגרפיה באתר הסנאט הפיליפיני
* ביוגרפיה באתר פרס רמון מגסאיסאי
* ביוגרפיה באתר Inquirer.net

## הערות שוליים

קטגוריה:פוליטיקאיות פיליפיניות
קטגוריה:עורכות דין פיליפיניות
קטגוריה:ילידות 1945
קטגוריה:זוכות פרס רמון מגסאיסאי
קטגוריה:זוכי פרס רמון מגסאיסאי
קטגוריה:נפטרות מסרטן הריאה
קטגוריה:נפטרות ב-2016
קטגוריה:נפטרים ב-2016
בריאן מייקל בנדיס

**בריאן מייקל בנדיס** (באנגלית: **Brian Michael Bendis**; נולד ב-18 באוגוסט 1967) הוא כותב ומאייר קומיקס אמריקני-יהודי. זוכה חמישה פרסי אייזנר. מוכר בזכות יצירותיו עבור חברות מארוול קומיקס ואימג' קומיקס.

באפריל 2012, מגזין IGN דירג את הרצותיו של בנדיס לקומיקסים של האוונג'רס, אולטימייט ספיידרמן ודרדוויל במקומות ה-16, השמיני והשני בהתאמה ברשימת 25 הרצות הקומיקס הטובות ביותר של העשור.

## חייו
בנדיס החל את דרכו ככותב ומאייר קומיקס אפל ואורבני כ-"Powers" ,"Jinx" ו-"Goldfish" לפני שפרץ את דרכו בקומיקס של גיבורי-על. היה אחד מחלוציו של חותם אולטימייט מארוול בשנת 2000, עת פרסם את סדרת אולטימייט ספיידרמן. בהמשך, הוא הריץ מחדש את זיכיון האוונג'רס עם קבוצת האוונג'רס החדשים בשנת 2004, וכן כתב מספר אירועים משמעותיים ביקום מארוול כמו מלחמה סודית, בית אם, פלישה סודית, מצור ועידן אולטרון.

בעבודתו במארוול, בנדיס כתב שני קרוסאוברים גדולים של החברה הממשיכים זה את זה: "האוונג'רס מתפרקים", שהוביל לפירוק האוונג'רס ולאתחול הסדרה מחדש ב"אוונג'רס החדשים" עם צוות חדש לגמרי (ושני ותיקים) ו"בית אם" הגדול יותר אשר בו מסופר על יקום שיצרה מכשפת השני אחרי מאורעות "האוונג'רס מתפרקים", כשלאחריו המוטאנטים הופשטו מכוחותיהם.

בסוף 2017, עזב בנדיס את מארוול ועבר לחוזה בלעדי אצל המתחרה DC קומיקס.

## ביבליוגרפיה
### הוצאה עצמאית
* Fire
* Fortune and Glory
* Goldfish
* Jinx
* Powers
* Quivers
* Torso

### אימג' קומיקס
* Hellspawn
* Sam and Twitch

### מארוול קומיקס
* Alias
* The Avengers
* Daredevil Vol.2
* Ultimate Spider-Man
* Ultimate Fantastic Four
* Ultimate X-Men
* The Pulse #1-14
* Elektra Vol.2
* House of M
* Secret War
* Spider-Woman: Origin (מיני סדרה)
* Spider-Woman
* Ultimate Marvel Team-Up
* Ultimate Six (מיני סדרה)
* Guardians of The Galaxy Vol.3
* All-New X-Men
* Uncanny X-Men

## ביאורים

## קישורים חיצוניים

* 

* בריאן מייקל בנדיס במסד הנתונים comicbookDB
*  

## הערות שוליים

קטגוריה:אמריקאים ילידי אוהיו
קטגוריה:קליבלנד: אישים
קטגוריה:ערכים שבהם תבנית בריטניקה אינה מתאימה
קטגוריה:קומיקסאים אמריקאים
קטגוריה:קומיקסאים יהודים
קטגוריה:בוגרי המכון לאמנות של קליבלנד
קטגוריה:אמריקאים שנולדו ב-1967
הרובע הצרפתי

ממוזער|250px|רחוב צ'רטר ברובע הצרפתי
**הרובע הצרפתי** (באנגלית: **French Quarter**; בצרפתית: **Vieux Carré** – הרובע הישן; בספרדית: **Barrio Latino** – הרובע הלטיני) הוא הרובע הישן ביותר והמפורסם ברובעי ניו אורלינס שבמדינת לואיזיאנה, ארצות הברית. הרובע גובל בצדו האחד בנהר המיסיסיפי ומשתרע בין רחוב קאנאל לבין שדרת אספלנדה, ובין רחוב דקטור לרחוב רמפארט.

## היסטוריה
שמאל|ממוזער|250px|גלויה המדגימה את מעקות הברזל הייחודיים של הרובע
הרובע הצרפתי נבנה ברובו במאה ה-18, בטרם הפכה העיר לחלק מארצות הברית. מאז שנת 1920 הבניינים ההיסטוריים של הרובע מוגנים מהריסה בשל חוקי שימור מיוחדים. כל שיפוץ הנעשה בשכונה חייב להיות בהתאם להוראות החוק ותוך שימור המראה המיוחד של התקופה.

על אף שמו של הרובע, מרבית הרובע נבנה בתקופה בה האזור נשלט על ידי ספרד. בעת השרפה הגדולה של שנת 1794 נשרפו מרבית בנייני הרובע שנבנו בסגנון קולוניאלי צרפתי, והרובע נבנה ברובו מחדש בסגנון קולוניאלי ספרדי. הגגות הצרפתיים החדים הוחלפו בגגות שטוחים יותר, וקישוטי הבניין עשויי העץ הוחלפו בקישוטי גבס בשל חוקי ההגנה מפני שרפות שנחקקו לאחר השריפה הגדולה. הסגנון הספרדי כלל בניית מרפסות גדולות סביב הבתים.

לאחר רכישת לואיזיאנה התגוררו ברובע צאצאי המתיישבים הצרפתים (הנקראים קייג'ון), ושפת הדיבור ברובע הייתה צרפתית. מצב זה שנמשך עד תחילת המאה ה-20 נתן לרובע את שמו.

בסוף המאה ה-19 התיישבו ברובע מהגרים רבים מאיטליה בשל מחירי הדירות הנמוכים, והוא הפך לשכונת מצוקה. בסוף שנות ה-80 של המאה ה-20 הוחל בשיפוץ הרובע, אוכלוסיית המצוקה פונתה ממנו, והוא הפך לאזור תרבותי אריסטוקרטי ואזור תיירות מבוקש.

## אתרים בעלי חשיבות
### כיכר ג'קסון
ממוזער|300px|כיכר ג'קסון
כיכר ג'קסון (Jackson Square, ובעבר Place des Armes – כיכר הנשק) היא הכיכר הראשית של הרובע. הכיכר נקראת על שמו של אנדרו ג'קסון, שהוביל את הכוחות האמריקאים לניצחון בקרב ניו אורלינס, ופסלו מוצב במרכז הכיכר. הכיכר צופה אל גדת נהר המיסיסיפי וחוצה אותה רחוב דקטור.

משלושת צדדי הכיכר מצויים בניינים מהמאה ה-18, אשר היוו את מרכזה של העיר באותה עת. הבניינים הפונים אל הנהר הם: קתדרלת סנט לואיס, ה"קבילדו" – בית העירייה הישן המשמש כיום מוזיאון ובו נחתמה רכישת לואיזיאנה – ובניין ה-Presbytere, שהיה מרכז הכנסייה הקתולית של העיר, שימש במאה ה-19 בית משפט וכיום משמש מוזיאון. משני צדדי הכיכר האחרים מצויים בניינים משנת 1840 הקרויים בנייני פונטאלבה (Pontalba Buildings). בסוף המאה ה-20 הפכה הכיכר למקום מפגש לציירים ואמנים. עם הפיכת הרובע לאזור תיירותי תפסו את מקומם קוראים בקלפים ובדרני רחוב.

### אתרים נוספים
ממוזער|'''רחוב בורבון''' - אחד הרחובות המפורסמים ברובע. קרוי על שם משפחת המלוכה הצרפתית.
ממוזער|בית רובה ציד כפול ברובע הצרפתי.
אתרי תיירות נוספים ברובע הם **השוק הצרפתי**, **רחוב בורבון** ו**רחוב רויאל**.

## ראו גם
* מרדי גרא

## קישורים חיצוניים

*ויקיטראבל - הרובע הצרפתי
*הרובע הצרפתי - מדריך למטייל ברובע

קטגוריה:ניו אורלינס
קטגוריה:גיי וילג'
פרד אסטר

**פרד אסטר** (באנגלית: **Fred Astaire**; 10 במאי 1899 – 22 ביוני 1987) היה רקדן, כוריאוגרף, זמר ושחקן קולנוע ותיאטרון אמריקאי. זכה בשלל פרסי גלובוס זהב, פרסי אמי, פרסי גראמי, וכן בפרס באפט"א לקולנוע ובפרס אוסקר לשם כבוד.

## ביוגרפיה
נולד בשם **פרדריק אוסטרליץ** (**Frederick Austerlitz**) באומהה, נברסקה שבארצות הברית. אביו, סבו וסבתו היגרו לארצות הברית מאוסטרו-הונגריה מספר שנים טרם לידתו, והם ממוצא יהודי-אוסטרי אך הם המירו דתם לנצרות-קתולית, ואמו נולדה בארצות הברית כבת למהגרים נוצרים-לותרנים מגרמניה. הוא מקושר במיוחד לשחקנית ההוליוודית ג'ינג'ר רוג'רס, עמה שיחק בעשרה מחזות זמר קולונועיים. כישרונו הייחודי כרקדן גרם למבקרים רבים לתאר אותו כ"רקדן הטוב ביותר שהיה אי פעם בהוליווד".

השם "אסטר" אומץ על ידיו ועל ידי אחותו אדל כשהיו כבני חמש. מקורו, כנראה, בשם המשפחה של דודם ל'סטאר (L'Astaire). מקורות רבים טוענים שבני משפחת אסטר הופיעו בסרט בשם **פנקון, הצרצר** (Fanchon, the Cricket) בכיכובה של מרי פיקפורד ב-1915, אך זהו מיתוס (למרות שיש המאמינים שהם נכחו בזמן ההסרטה).

בשנות ה-20, פרד ואדל הופיעו בברודוויי ובלונדון. בשנים אלה הכיר אסטר את איל ההון ג'ון היי ויטני שהחליט לטפח את הקריירה של הרקדן הצעיר. ויטני דאג לאסטר לחוזים בברודוויי וב-1933 החתים אותו באולפני RKO, שם יצר את רוב סרטיו בהם לוהק לצידה של ג'ינג'ר רוג'רס.

ב-1974 השתתף בסרט "המגדל הלוהט" וזכה בפרס אוסקר לשחקן המשנה הטוב ביותר.

פרד אסטר נפטר ב-1987 מדלקת ריאות בגיל 88. הוא נקבר בקליפורניה.
בקשתו האחרונה הייתה להודות לכל מעריציו במשך השנים על תמיכתם בו.

## פילמוגרפיה נבחרת

† סרטים משותפים לאסטר ולג'ינג'ר רוג'רס

## קישורים חיצוניים

* 
* 
* 

## הערות שוליים

קטגוריה:אמריקאים ילידי נברסקה
קטגוריה:אומהה: אישים
קטגוריה:שחקני קולנוע וטלוויזיה יהודים אמריקאים
קטגוריה:רקדנים יהודים אמריקאים
קטגוריה:כוריאוגרפים יהודים
קטגוריה:כוריאוגרפים אמריקאים
קטגוריה:מנחי האוסקר
קטגוריה:יהודים זוכי פרס גראמי
קטגוריה:זוכי פרס גלובוס הזהב: מפעל חיים
קטגוריה:זוכי אוסקר: פרסי כבוד
קטגוריה:אישים שהונצחו בשדרת הכוכבים של הוליווד: קולנוע
קטגוריה:זוכי אמי בפריים טיים: שחקן ראשי במיני-סדרה או בסרט
קטגוריה:זוכי אמי בפריים טיים: הופעה בתוכנית מוזיקלית
קטגוריה:זוכי פרס גלובוס הזהב: קולנוע: שחקן ראשי בקומדיה או בסרט מוזיקלי
קטגוריה:זוכי פרס גלובוס הזהב: קולנוע: שחקן משנה
קטגוריה:זוכי פרס מרכז קנדי
קטגוריה:אמריקאים שנולדו ב-1899
קטגוריה:אמריקאים שנפטרו ב-1987
קטגוריה:אמני דקה רקורדס